stanford-oval/wikipedia huggingface dataset:
Julia Cæsar
Aiheesta muualla

Julia Cæsar Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Forléans

| Forléans |
| --- | --- |
 Kunnantalo
 vaakuna
 Forléans
 Koordinaatit: 47°29′03″N, 4°12′21″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Montbard
Pinta-ala:  
 – Kokonaispinta-ala:  7,1 km²
Korkeus:  287 m
Väkiluku (2018):  102 
 – Väestötiheys:  14 as./km²
Kunnan numero:  21282
Infobox OKVirheellinen NIMI-arvo: 
Forléans on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 25 kilometriä Montbardin kaupungista lounaaseen.
Neitsyt Marian syntymäkirkko
Kunnan keskustassa on 1200-luvulta peräisin oleva Neitsyt Marian syntymäkirkko. Kirkko on kokenut monta muutostyötä vuosisatojen aikana. Kirkossa on seinämaalauksia 1300- ja 1400-luvuilta ja kirkon kellotorni on rakennettu 1500-luvulla. Kirkossa on Forléansin paronin Roger de Bussy-Rabutinin vaakuna.
Aiheesta muualla

Kuvia tai muita tiedostoja aiheesta Forléans Wikimedia Commonsissa
Jukka Ässä

Jukka Ässä on tamperelaisen Jukka Salmisen perustama popyhtye. Yhtye on julkaissut kaksi albumia, Mitäs tässä vuonna 2012 sekä Ihmisten jälkeen vuonna 2014. Jukka Salminen on aiemmin julkaissut kaksi englanninkielistä albumia Tapes-nimellä (Tapes, 2006, sekä Aloha!, 2008).
Lisäksi Salminen on soittanut Samae Koskisen Taikabändissä Elossa-albumin aikaan, Tigerbombsissa 2004–2007, Laurilassa (Boyhood 2007), Astrid Swan & The Drunk Loversissa (2009), Steel Mammothissa, Grillin' Willie & The Vegetariansissa.
Albumit

Mitäs tässä -esikoisalbumilta julkaistiin ensimmäisenä singlenä ”Eläköön amatöörit”, joka oli pienoinen radiohitti ainakin Radio Novalla ja Yle Radio Suomessa. Albumi valittiin myös YleX:n viikon albumiksi julkaisun kynnyksellä. Pehmeä suomenkielinen pop-musiikki loi innostunutta mielenkiintoa.
Ihmisten jälkeen on oman kuvauksensa mukaan ”elämänmakuinen, hitikäs ja rehellinen kooste 30 ja risat -sukupolven elämästä”. Sanoituksista vastaavat Salmisen lisäksi muun muassa Anna Puu ja Iisa Pykäri (Regina). Albumin on äänittänyt Jukka Puurula, miksannut Teemu Into ja tuottanut Jukka Salminen.
Ihmisten jälkeen -albumista sanottua:
”Jukka Ässä liukuu toisella levyllään indierockista suomipopin puolelle – käsitteen hyvässä merkityksessä. Ihmisten jälkeen on alkuvuoden raikkain, velmuilevasti vakavin ja ajankohtaisin suomenkielinen poplevy.” Mikko Aaltonen / Image
”Raikas kokonaisuus on ensimmäinen ajatus, joka nousee tästä Jukka Salmisen johtaman poppoon toisesta albumista. Ihmisten jälkeen pohtii elämää ja kuolemaa noin kolmikymppisen näkövinkkelistä. Optimistirock soi kirkkaana ja iskelmällisenä.” Saara Pakarinen / Me Naiset
”Jukka Ässä kääntää alakulon iloksi ja laskevat sointukulut nostattavaksi meiningiksi. Erinomaisen bändin kanssa koottu Ihmisten jälkeen sisältää radiosiistejä popraitoja ja oivia kuvauksia hetkistä.” Markku Makkonen / Aamulehti
Kokoonpano

Jukka Salminen – laulu, kitara (2009–)
Ville Wacklin – kitara (2011–)
Tommi Salminen – kosketinsoitin (2009–)
Antti Hietala – rummut (2011–)
Tommy Fast – bassokitara (2013–)
Kokoonpano > Entiset jäsenet

Ville Pirinen – kosketinsoitin, Auvo-kasetti (2009–2012)
Jarkko Heiniö – kitara (2009–2011)
Mikko Valo – bassokitara (2009–2013)
Sami Nissinen – kosketinsoitin (2012–2013)
Anssi Rasmus – kosketinsoitin (2013)
Diskografia

Mitäs tässä (2012,  Gaea Records)
Ihmisten jälkeen (2014,  Gaea Records)
Aiheesta muualla

Virallinen kotisivu (Arkistoitu – Internet Archive)
/ Jukka Ässä Facebookissa
George Bancroft (näyttelijä)

George Bancroft
George Bancroft (30. syyskuuta 1882 Philadelphia, Pennsylvania – 2. lokakuuta 1956 Los Angeles, Kalifornia) oli yhdysvaltalainen näyttelijä. Hän oli ehdolla parhaan miespääosan Oscar-palkintoon vuoden 1929 elokuvasta Thunberbolt.
Aiheesta muualla

George Bancroft (näyttelijä) Internet Movie Databasessa. (englanniksi)
Juha Kangas (ralliautoilija)

| Juha Kangas> Henkilötiedot |
| --- | --- |
Syntynyt: 23. joulukuuta 1973 
Kansalaisuus:   Suomi
WRC-ura
Aktiivivuodet:  1996–2004
Entiset tallit:  Subaru, Suzuki
Kilpailuja:  25
Voittoja:  0
Palkintosijoja:  0
Erikoiskoevoittoja:  0
MM-pisteitä:  0
Ensimmäinen kilpailu:  Suomen ralli 1996
Viimeinen kilpailu:  Australian ralli 2004
Juha Kangas (s. 23. joulukuuta 1973) on suomalainen, kilpauransa lopettanut ralliautoilija. Hän ajoi rallin MM-sarjassa vuosina 1996–2004. Kaikkiaan Kangas ajoi urallaan 25 MM-osakilpailua, joista paras saavutus oli vuonna 1997 Ruotsin rallin N-ryhmän kolmas ja yleiskilpailun 13. sija.
Ura > Taustaa

Monen muun suomalaisen ralliautolijan tavoin Juha Kangas kasvoi maanviljelijäperheessä. Ensimmäisen kerran hän pääsi kotitilallaan traktorin ohjaimiin viisivuotiaana ja auton rattiin viitisen vuotta myöhemmin. Ensimmäisen rallinsa hän ajoi vuonna 1992 monien muiden aloittelevien rallikuskien tapaan takavetoisella F-ryhmän Ford Escortilla.
Vuonna 1994 Kangas voitti rallin SM-sarjassa junioreiden mestaruuden. Tämän ansiosta hän pääsi AKK:n nuorten kuljettajien valmennusryhmään, ja harrastus vaihtui vakavasti otettavaksi työksi, ilman nuotteja ajettava "pimeät" rallit nuotitettaviksi kilpailuiksi ja takavetoinen Escort nelivetoiseen Mitsubishiin.
Ura > Prodrive-sopimus

Vuonna 1998 Prodrive teki viiden vuoden sopimuksen Kankaan kanssa. Samana vuonna Uuden-Seelannin rallissa Kangas sai ajaa tehtaan kolmosautoa. Kartanlukijaksi tuli kokenut Pentti Kuukkala. Kilpailu päättyi ulosajoon 12. erikoiskokeella. Seuraavan vuoden aikana hän sai ajaa N-ryhmän Subarulla kuudessa kisassa, minkä jälkeen Subaru-sopimus purettiin. Kuudesta startistaan N-ryhmän Subarulla kolmessa Kangas ajoi maaliin ja kolmessa tuli keskeytys. Paras saavutus oli Production WRC -luokan eli N-ryhmän kolmas sija Portugalin rallissa 1999.
Ura > SM-sarjaa

Kaudet 2000 ja 2001 Kangas ajoi vuokratuilla Toyota Corolla WRC -autoilla SM-sarjaa ja molempina vuosina kauden päätteeksi yksityisellä N-ryhmän Mitsubishi Lancer Evolutionilla Australian MM-rallin.
Ura > Sopimus Suzukille

Kaudelle 2001 Kangas sai sopimuksen Suzukin tehdastiimiin FIA Junior WRC -sarjan ajamisesta Suzukin Super1600 -luokan Igniksellä. Seitsemästä startista neljä päättyi keskeytykseen eikä hän muissakaan yltänyt lähellekään luokan kärkeä. Niinpä sopimusta ei tuon kauden jälkeen uusittu.
Ura > Jäähdyttelyä Australiassa

Kausilla 2003–2005 Kangas ajoi joitakin ralleja Australiassa paikallisen Les Walkden Racingin N-ryhmän Mitsubishilla ja Subarulla kartanlukijanaan englantilainen Julia Rabbett-Barkley. Kaudella 2005 Kangas ajoi myös kotimaassa Lasse Hirvijärven kanssa Tunturirallin ja SM Vaakuna rallin. Kaudella 2004 Kangas sijoittui Australian rallisarjassa neljänneksi ja uransa päätöskaudella 2005 viidenneksi.
Aiheesta muualla

http://www.ewrc-results.com/profile.php?p=968&t=Juha-Kangas
http://www.juwra.com/kangas_juha.html
Georges Vivex

| Mitalit> Maa:   Belgia.Miesten voimistelu. Olympialaiset  | Mitalit> Maa:   Belgia.Miesten voimistelu. Olympialaiset  | Mitalit> Maa:   Belgia.Miesten voimistelu. Olympialaiset  | Maa:   Belgia> Miesten voimistelu. |
| --- | --- | --- | --- |
|  Hopeaa | Antwerpen 1920 | joukkuekilpailu |  |
Georges Vivex oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.
Freddie Bartholomew

| Freddie Bartholomew |
| --- | --- |

Henkilötiedot
Syntynyt: 28. maaliskuuta 1924 Dublin, Irlanti
Kuollut: 23. tammikuuta 1992 (67 vuotta) Sarasota, Florida, Yhdysvallat
Ammatti:  näyttelijä
Aiheesta muualla
IMDb 
Elonet
Frederick Cecil Bartholomew (28. maaliskuuta 1924 Dublin, Irlanti – 23. tammikuuta 1992 Sarasota, Florida, Yhdysvallat) oli yhdysvaltalainen lapsinäyttelijä. Bartholomew näytteli Britanniassa pienissä elokuva- ja näyttämörooleissa, kunnes hänen huoltajanaan ollut tätinsä vei hänet Hollywoodiin. Bartholomew solmi kymmenvuotiaana studiosopimuksen Metro-Goldwyn-Mayerin kanssa.  Hänen ensimmäinen merkittävä roolinsa oli vuonna 1935 elokuvassa David Copperfield. Bartholomew'n muihin elokuviin kuuluvat muun muassa Pikku Lordi (1936) ja Meren urhoja (1937). Suosionsa huipulla Bartholomew oli Hollywoodin toiseksi korkeapalkkaisin lapsinäyttelijä Shirley Templen jälkeen. Bartholomew’n biologiset vanhemmat yrittivät saada hänen huoltajuutensa oikeusteitse, mutta tuloksetta.
Palveltuaan toisessa maailmansodassa Bartholomew palasi näyttelijäksi, mutta ei aikuisena saavuttanut enää entistä suosiotaan. Hän muutti 1950-luvun alussa New Yorkiin, jossa toimi mainosalalla. Bartholomew on saanut tähden Hollywood Walk of Famelle.
Aiheesta muualla

allmovie.com: Freddie Bartholomew (englanniksi)
Honan, William H.: Freddie Bartholomew Is Dead; Child Star in Films of the 1930's. New York Times, 24.1.1992.  Artikkelin verkkoversio. (englanniksi)
Georges de Selve

| Georges de Selve |
| --- | --- |
 Selve kuvattuna Hans Holbein nuoremman maalauksessa Suurlähettiläät (1533). Yksityiskohta.
Henkilötiedot
Syntynyt: 1508
Kuollut: 12. helmikuuta 1541
Ammatti:  piispa ja suurlähettiläs
Georges de Selve (1508 – 12. helmikuuta 1541) oli ranskalainen piispa ja suurlähettiläs.
Kiitokseksi palveluksista, joita Selven isä oli tehnyt kuningas Frans I:lle, kuningas nimitti Selven Lavaurin piispaksi, kun tämä oli vasta 18-vuotias. Selve oli Jean de Dintevillen ystävä ja heidät on yhdessä kuvattu Hans Holbein nuoremman maalaukseen Suurlähettiläät. Selve toimi Ranskan suurlähettiläänä Pyhässä saksalais-roomalaisessa keisarikunnassa, Venetsian tasavallassa ja Pyhälle istuimelle. Selve kuoli 33-vuotiaana 12. helmikuuta 1541 ja hänet on haudattu Lavaurin tuomiokirkkoon.
Fernando de la Mora

| Fernando de la Mora |
| --- | --- |

 lippu
 Fernando de la Moran kunnan sijainti Keski-Paraguayssa
 Fernando de la Mora
 Koordinaatit: 25°19′S, 57°32′W 
Valtio:  Paraguay
Departementti:  Keski-Paraguay
Hallinto:  
 – Hallinnon tyyppi:  Kunta
 – Pormestari:  Edgar Ramón Quintana
Väkiluku (2002):  113 560
 
 www.fdm.gov.py 
Infobox OKVirheellinen NIMI-arvo: 
Fernando de la Mora on kaupunki Paraguayssa. Vuonna 2002 siellä oli 113 560 asukasta, joten se oli maan seitsemänneksi suurin kaupunki. Se on osa Paraguayn pääkaupunkiseutua ja Keski-Paraguayn departementtia.
Aiheesta muualla

Kuvia tai muita tiedostoja aiheesta Fernando de la Mora Wikimedia Commonsissa
Juutalainen hautausmaa

Juutalainen hautausmaa Jerusalemissa.
Israelissa olevia hautoja, joille on tuotu kiviä.
Berlin-Weissenseen juutalaisen hautausmaan sisäänkäynti.
Näkymä Turun juutalaiselta hautausmaalta.
Juutalainen hautausmaa on hautausmaa, jonne on haudattu vain juutalaisia uskontoon liittyvien seremonioiden mukaisesti.
Hepreaksi hautausmaata kutsutaan nimillä bet kevarot, hautojen paikka ja bet olam, ikuisuuden talo. Hautausmaan perustaminen on yksi ensimmäisistä ja tärkeimmistä tehtävistä uutta juutalaista yhteisöä perustettaessa. Hautausmaa vihitään käyttöön perinteisin menoin. Mikäli hautausmaa on samalla alueella kuin muihin uskontokuntiin kuuluvien hautausmaiden kanssa, juutalaisten ja ei-juutalaisten tilat tulee olla erillään toisistaan ja hautojen alueet erotettu muurein, joissa on erilliset sisäänkäynnit. Juutalaisen kulttuurin mukaan juutalaiset hautausmaat ovat ikuisia, eli niitä ei saa hävittää, eikä kerran käyttöön otettuun hautaan saa haudata uudelleen.
Joissakin Euroopan kaupungeissa vanhat juutalaisen hautausmaat toimivat nähtävyyksinä. Näihin kuuluvat muun muassa Praha ja Budapest. Holokaustin aikana natsi-Saksa tuhosi lukuisia juutalaisia hautausmaita eripuolilla Eurooppaa ja joistakin hautausmaista on tullut sen vuoksi myös holokaustin muistomerkkejä, kuten Varsovan getossa sijainneesta hautausmaasta.
Kivien laittaminen haudoille on juutalainen perinne, joka vastaa kukkien tai seppeleiden viemistä haudoille. Kukkia, mausteita ja oksia on käytetty joskus, mutta kiveä suositaan, sillä juutalaisen uskonnon keskuudessa se koetaan nimenomaan juutalaiseksi tavaksi. Tapa juontaa vanhasta perinteestä, israelilaisten erämaavaelluksen ajoilta, jolloin haudat peitettiin kivillä. Nykyisin myös kukat ovat yleistyneet.
Juutalaiset hautakivet tunnistaa yleensä Daavidin tähdestä ja hepreankielisestä kirjoituksesta. Naisten haudoilla on menora eli seitsenhaarainen kynttilänjalka.
Vanhoja kirjakääröjä ei polteta, vaan nekin haudataan juutalaiselle hautausmaalle.
Galleria

Juutalainen hautausmaa Kušnitsassa, Ukrainassa.
Juutalainen hautausmaa Pristinassa, Kosovossa.
Hautakivi hepreankielisillä tekstillä ja herran siunausta tarkoittavilla käsisymboleilla.
Yksityiskohta Beth Haimin hautausmaalla olevasta hautakivestä pääkallo ja viikate-ornamentein, jotka ovat omaksuttu kristittyjen käyttämistä hautaornamenteista.
Hautakivi Eberswaldessa, Saksassa. Daavidin tähti on miesten haudoissa käytetty symboli.
Zwartsluisin hautausmaa. Leeviläinen symboli vesikannu ja vati ovat tyypillisiä hautakivien ornamentteja.
Aiheesta muualla

Reading Hebrew Tombstones (englanniksi)
Wikimedia Commonsissa on kuvia tai muita tiedostoja aiheesta .
Fernando de Noronha

| Fernando de Noronha |
| --- | --- |
 Fernando de Noronhan sijainti
Koordinaatit:  3°51′13.71″S, 32°25′25.63″W
Merialue:  Atlantin valtameri
Saaria yht.:  21
Suurin saari:  Fernando de Noronha
Pinta-ala:  26 km²
Korkein kohta:  Morro do Pico, 332 m m
Valtio
Valtio:   Brasilia
Osavaltio:  Pernambuco
Kunta:  Fernando de Noronha
Väestö
Väkiluku:  2 630
Fernando de Noronha on Brasilialle kuuluva 21 saaren saaristo Atlantin valtameressä, Rio Grande do Norten osavaltion edustalla. Itse saaristo kuuluu Pernambucon osavaltioon. Suurin, saaristolle nimensä antanut saari on noin 17 neliökilometriä, ja koko saaristo on 26 neliökilometrin kokoinen. Saaristo sijaitsee 545 kilometrin päässä Recifestä ja 360 kilometrin päässä Natalista. Vuonna 1988 suurin osa saaristosta julistettiin kansallispuistoksi alueen uhanalaisten eläinten ja kasvillisuuden suojelemiseksi. Fernando de Noronhasta tuli Unescon maailmanperintökohde vuonna 2001 yhdessä Rocasin atollin kanssa.
Kansallispuistoksi julistamisesta huolimatta saarten maanpäällinen ekosysteemi ei ole toipunut. Kun saarta käytettiin vankilana 1700-luvulla, suurin osa alkuperäisestä kasvistosta tuhottiin, jotta karkuun päässeet vangit olisi helpompi löytää. Tämän lisäksi saarelle on levinnyt esimerkiksi pellavaa, jonka runsas leviäminen entisestään vaikeuttaa alkuperäisen kasviston toipumista.[lähde? ] Myös rotat, hiiret ja liskot häiritsevät lintujen lisääntymistä.
Fernando de Noronha on kansainvälisestikin kuuluisa sukeltamiseen hyvin soveltuvista lämpimistä vesistään. Suurin vedenalainen nähtävyys on 62 metrin syvyyteen 3. lokakuuta 1983 uponnut brasilialainen korvetti Ipiranga.
Fernando de Noronhan samanniminen pääsaari muodostaa suuren osan koko saariston pinta-alasta. Sen pinta-ala on noin 17 neliökilometriä ja väkiluku vuonna 2010 oli 2 630.
Aiheesta muualla

Kuvia tai muita tiedostoja aiheesta Fernando de Noronha Wikimedia Commonsissa
Fred Wolf Films

| Fred Wolf Films |
| --- | --- |
Perustettu:  1963
Puheenjohtaja:  Fred Wolf
Kotipaikka:  Dublin, Irlanti
Toimiala:  televisio elokuvat
Tuotteet:  animaatio-ohjelmat
Infobox OKVirheellinen NIMI-arvo: 
Fred Wolf Films (aikaisemmin Murakami Wolf Films ja Murakami Wolf Swenson, MWS) on Fred Wolfin ja Jimmy Murakami perustama irlantilainen animaatioita tuottava yhtiö. Myöhemmin perustaja jäseneksi liittyi myös Charles Swenson.
Historia

Yhtiö syntyi 1960-luvulla, kun animaattori Fred Wolf ja hänen entinen yhtiökumppaninsa Jimmy Murakami perustivat animaatiostudion nimeltä Murakami Wolf Films. Tuolloin yhtiö loi animaatiomainoksia, kuten "Frosted Flakes", "Tony the Tiger and Green Giants" ja "Little Green Sprout". Lisäksi se tuotti lyhytanimaatioita teatteriin, kuten "The Box", "The Breath" ja "The Insects".
Ensimmäisen animaatiosarjan Fred Wolf Films tuotti televisioon ABC:n esittämänä vuonna 1971. The Pointin tuottivat Fred Wolf ja Harry Nilsson. Sarjassa oli muun muassa Dustin Hoffman kertojaäänenä ja myöhemmin videolle julkaistuissa jaksoissa Ringo Starr ja Alan Thicke. 1970-luvun aikana yhtiö tuotti muutamia Emmy-palkittuja sarjoja, kuten "Free to Be You and Me", "Puff the Magic Dragon" ja "Little Rascals Christmas Special".
1980-luvulla yhtiö tuotti Strawberry Shortcakeselvennä erikoisjaksoja, sekä Alvin ja pikkuoravat animaatiosarjaa vuosina 1988–1989. Se tuotti myös ensimmäisen Turtles – mutanttikilpikonnat animaatiosarjan vuosien 1987–1996 aikana. Sarjan aikana yhtiö vaihtoi nimeään Murakami Wolf Swensonista nykyiseen muotoonsa Fred Wolf Films, jolloin se tuotti animaatioita vuoteen 2000 asti. Muita tuotettuja sarjoja olivat muun muassa Budgie – iloinen pieni helikopteri, James Bond Junior, Dinovauvat ja Zorro.
Aiheesta muualla

Virallinen sivusto (englanniksi)
Fresh Tunes Finland

Fresh Tunes Finland on Helsingissä vuonna 2009 perustettu musiikkitoimisto, joka edustaa useita äänittäviä artisteja, kuten The Megaphone State, Wedding Crashers, One of the Pigeons ja Original Heteroes. Myös levy-yhtiönä toimiva yritys on julkaissut Wiidakko-yhtyeen albumin Wiidakko (2011), Niko & Tapsa -yhtyeen albumin Yhtä (2011), Original Heteroes -yhtyeen albumin Original Heteroes (2011) sekä useita singlejä.
Aiheesta muualla

http://www.freshtunesfinland.com (Arkistoitu – Internet Archive)
Fresko

Kitharaa soittava nainen. Publius Fannius Synistorin huvilan huone H:sta Boscorealesta löydetty fresko n. vuodelta 40–30 eaa.
Michelangelon fresko Viimeinen tuomio Sikstuksen kappelissa (1508–1512)
Fresko on  seinämaalaus eli muraali, jossa väri levitetään kostealle kalkkilaastipinnalle, johon se kuivuessaan kiinnittyy. Se on yksi vanhimmista ja kestävimmistä maalaustaiteen menetelmistä. Sana fresko tulee italian sanasta "fresco", tuore.
Freskomaalarin on työskenneltävä tuoreella eli märällä seinäpinnalla. Laastin ja maalin kuivuttua hiilidioksidi reagoi kalkin kanssa muodostaen kalsiumkarbonaattia, joka kiteytyy seinäpintaan. Kuivuttuaan värit ovat kiinnittyneet tiukasti seinään.
Voidakseen maalata kuivuvaa laastia kosteana, on maalattava nopeasti ja tarkasti. Kalkkilaastia voi levittää kerralla vain sen verran, kun pystyy yhdessä päivässä maalaamaan. Tällaisten päiväurakoiden rajat erottuvat tarkkaan katsoessa maalauksissa näkyvinä laastisaumoina. Sikstuksen kappelin kattomaalauspintojen suuresta koosta on päätelty miten uskomattoman nopeasti Michelangelo maalasi.
Freskojen valmistelussa aloitetaan yleensä karkeasta laastikerroksesta. Sen päälle levitettävään sileään kerrokseen maalataan kuva. Taiteilija siirtää kostealle pinnalle etukäteen valmistamansa, suurikokoiselle paperiarkille tai kartongille tekemänsä lopullisen kokoisen piirroksen. Piirroksen on oltava tarkoin harkittu ja valmis etukäteen, koska toisin kuin useimmissa maalaustekniikoissa, freskomaalauksessa on vaikea tehdä muutoksia jälkeenpäin. Perinteisesti taiteilija asetti kartongin seinälle ja sirotteli piirroksen rei'itettyihin ääriviivoihin hiilijauhetta, jotta ääriviivat jäisivät seinään. Nykyään piirroksen siirtämiseen seinälle voidaan käyttää projisointilaitetta.
Kemialliselta koostumukseltaan freskoihin sopivia värejä ovat esimerkiksi kadmiumpunainen, musta kobolttioksidi ja mangaanimusta. Väripigmentit on jauhettava hienoksi ja sekoitettava oikeaan vesimäärään. Tämän tekivät yleensä taiteilijan apulaiset. Mikroskoopilla katsottuna freskon väripinta näyttää hyvin pienistä mosaiikkimuruista kootulta. Freskoon voidaan jälkeenpäin tehdä muutoksia tai lisäyksiä ainoastaan kuivalle laastille "al secco" (italiaksi secco, kuiva). Sekkomaalaus ei ole yhtä pitkäikäinen kuin märälle pinnalle maalattu fresko. Siinä käytetään kiinnitysaineena usein munaa.
Freskotekniikkaa on käytetty tuhansien vuosien ajan eri sivilisaatioissa. Egyptiläiset hautamaalaukset olivat yleensä sekkomaalauksia, kun taas Rooman ja Pompejin seinämaalaukset olivat freskoja. Erityisen suosituksi freskomaalaus tuli Italiassa renessanssitaiteessa.
Aiheesta muualla

Wikimedia Commonsissa on kuvia tai muita tiedostoja aiheesta .
Maalaustekniikat
| --- | --- |
Sideaineen mukaan::   Öljymaalaus  Temperamaalaus  Akvarelli  Akryyliväri  Fresko  Seccomaalaus  Kalkkimaalaus   Vahamaalaus  Guassi  Pastellimaalaus 
Maalauspohjan mukaan::   Seinämaalaus  Taulumaalaus  Miniatyyrimaalaus 
Värinlevitystavan mukaan::    Pastoosi  Laseeraus  Laveeraus   Impasto  Sumraus   Sgraffito 
Maalausjärjestyksen mukaan::   Alla prima  Grisaille  Kerrosmaalaus  Imprimituuri 
Maalaustyylin mukaan::    Chiaroscuro   Sfumato   Trompe l’œil  Kollaasi   Ulkoilmamaalaus
GP2-kausi 2012

GP2-kausi starttasi Malesian Sepangin radalla.
GP2-kausi 2012 oli GP2-sarjan kahdeksas kausi. Kausi oli ensimmäinen, jolloin kisat yhdistettiin lakkautetun Aasian GP2-sarjan kanssa.
Kisaviikonloppua, joita oli 12, kohden ajettiin kaksi kilpailulähtöä: lauantain pitkä kilpailu (170 km tai 60 min) ja sunnuntain sprinttikilpailu (120 km tai 45 min). Lauantain kilpailussa jokaisen kuljettajan on suoritettava pakollinen varikkopysähdys, jonka aikana on vaihdettava vähintään kaksi rengasta.
Sarjassa jaettiin pisteitä ensimmäistä kertaa uudella pistelaskujärjestelmällä, jossa lauantain pitkästä kilpailusta pisteitä sai kymmenen ja sunnuntain sprinttikilpailusta kahdeksan parasta kuljettajaa. Lisäksi kuljettajat saivat pisteitä paalupaikoista ja kilpailun nopeimmista kierroksista. Sprinttikilpailun lähtöjärjestys määräytyi ensimmäisen kilpailun tulosten perusteella, lukuun ottamatta kahdeksaa ensimmäistä, jotka starttaavat sprinttikilpailuun käännetyssä järjestyksessä.
Sarjan mestaruuden voitti Davide Valsecchi. Toiseksi sijoittui Luiz Razia ja kolmanneksi Esteban Gutiérrez.
Tallit ja kuljettajat

| Talli | Nro | Kuljettaja | Kilpailut |
| --- | --- | --- | --- |
|  Barwa Addax Team | 1 |  Johnny Cecotto, Jr. | Kaikki |
|  Barwa Addax Team | 2 |  Josef Král | 1, 4-10 |
|  Barwa Addax Team | 2 |  Dani Clos | 2-3 |
|  Barwa Addax Team | 2 |  Jake Rosenzweig | 11-12 |
|  DAMS | 3 |  Davide Valsecchi | Kaikki |
|  DAMS | 4 |  Felipe Nasr | Kaikki |
|  Racing Engineering | 5 |  Fabio Leimer | Kaikki |
|  Racing Engineering | 6 |  Nathanaël Berthon | Kaikki |
|  iSport International | 7 |  Marcus Ericsson | Kaikki |
|  iSport International | 8 |  Jolyon Palmer | Kaikki |
|  Lotus GP | 9 |  James Calado | Kaikki |
|  Lotus GP | 10 |  Esteban Gutiérrez | Kaikki |
|  Caterham Racing | 11 |  Rodolfo González | Kaikki |
|  Caterham Racing | 12 |  Giedo van der Garde | Kaikki |
|  Scuderia Coloni | 14 |  Stefano Coletti | 1-10 |
|  Scuderia Coloni | 14 |  Luca Filippi | 11-12 |
|  Scuderia Coloni | 15 |  Fabio Onidi | Kaikki |
|  Trident Racing | 16 |  Stéphane Richelmi | Kaikki |
|  Trident Racing | 17 |  Julian Leal | Kaikki |
|  Venezuela GP Lazarus | 18 |  Fabrizio Crestani | 1-7 |
|  Venezuela GP Lazarus | 18 |  Sergio Canamasas | 8-12 |
|  Venezuela GP Lazarus | 19 |  Giancarlo Serenelli | 1-9 |
|  Venezuela GP Lazarus | 19 |  René Binder | 10-12 |
|  Rapax | 20 |  Ricardo Teixeira | 1-5, 7-12 |
|  Rapax | 20 |  Tom Dillmann | 6 |
|  Rapax | 21 |  Tom Dillmann | 1-5, 8 |
|  Rapax | 21 |  Daniël de Jong | 6-7, 9-10 |
|  Rapax | 21 |  Stefano Coletti | 11-12 |
|  Arden International | 22 |  Simon Trummer | Kaikki |
|  Arden International | 23 |  Luiz Razia | Kaikki |
|  Ocean Racing Technology | 24 |  Jon Lancaster | 1 |
|  Ocean Racing Technology | 24 |  Brendon Hartley | 2-3 |
|  Ocean Racing Technology | 24 |  Víctor Guerin | 4-12 |
|  Ocean Racing Technology | 25 |  Nigel Melker | Kaikki |
|  Carlin | 26 |  Max Chilton | Kaikki |
|  Carlin | 27 |  Rio Haryanto | Kaikki |
Tallit ja kuljettajat > Tallimuutokset

Super Nova Racing vetäytyi sarjasta ja tilalle tuli italialainen Team Lazarus -talli nimellä "Venezuela GP Lazarus".